CELEX: 62008CN0381
Language: et
Date: 2008-08-22 00:00:00
Title: Kohtuasi C-381/08: Eelotsusetaotlus, mille esitas Bundesgerichtshof (Saksamaa) 22. augustil 2008 — Car Trim GmbH versus KeySafety Systems SRL

22.11.2008   
            
            
               ET
            
            
               Euroopa Liidu Teataja
            
            
               C 301/15
            
         Eelotsusetaotlus, mille esitas Bundesgerichtshof (Saksamaa) 22. augustil 2008 — Car Trim GmbH versus KeySafety Systems SRL
   (Kohtuasi C-381/08)
   (2008/C 301/29)
   Kohtumenetluse keel: saksa
   Eelotsusetaotluse esitanud kohus
   Bundesgerichtshof
   Põhikohtuasja pooled
   
      Kassatsioonkaebuse esitaja: Car Trim GmbH
   
      Vastustaja: KeySafety Systems SRL
   Eelotsuse küsimused
   
               1.
            
            
               Kas nõukogu määruse (EÜ) nr 44/2001 kohtualluvuse ja kohtuotsuste täitmise kohta tsiviil- ja kaubandusasjades (1) artikli 5 punkti 1 alapunkti b tuleb tõlgendada nii, et valmistatavate või toodetavate kaupade tarnelepinguid tuleb olenemata tellija poolt etteantud juhistest valmistatavate kaupade hankimise, töötlemise ja tarnimise ning valmistamise kvaliteedi tagamise, tarnetähtaegadest kinnipidamise ja tellimuse sujuva haldamise kohta käsitada kaupade müügina (esimene taane) ja mitte teenuste osutamisena (teine taane)? Millised kriteeriumid on määratlemisel olulised?
            
         
               2.
            
            
               Kui tegemist on kaupade müügiga: kas vedamisele kuuluva asja müügi puhul käsitatakse kohana, kus kaubad lepingu kohaselt üle anti või kus need oleks tulnud üle anda, ostjale kaupade üleandmise kohta või kohta, kus kaubad anti üle esimesele vedajale, kes on kohustatud need ostjani toimetama?
            
         
      (1)  EÜT L 12, lk 1; ELT eriväljaanne 19/04, lk 42.